cyanic-selkie/wikianc huggingface dataset:
Խոսքիմասային պիտակավորում
Սկզբունք
Քերականական ճիշտ պիտակավորումը ցույց կտա, որ «dogs»-ը այստեղ օգտագործվել է որպես բայ, ոչ թե որպես հոգնակի թվով գոյական։ Քերականական համատեքստը քերականական պիտակավորումը որոշելու միջոցներից մեկն է։ Իմաստաբանական վերլուծությունը նույնպես կիրառելի է եզրակացություն անելու համար առ այն, որ «sailor»-ը և «hatch»-ը լրացնում են «dogs»-ին 1) նավորդական համատեքստում և 2) որում «dogs»-ը գործողություն է ցույց տալիս, քանզի "hatch" բառին է վերագրվում (համատեքստում «dogs»-ը նավորդական եզրույթ է՝ «զգուշորեն դուռը փակելու» իմաստով)։
Պիտակավորումների խմբեր
Դպրոցներում սովորաբար սովորեցնում են, որ անգլերենում կան 9 խոսքի մասեր՝ գոյական, բայ, հոդ, ածական, նախդիր, դերանուն, մակբայ, շաղկապ և կոչական (ձայնարկություն)։ Այնուամենայնիվ, ակնհայտորեն կան խոսքի մասի շատ այլ տեսակներ և ենթատեսակներ։ Գոյականների համար կարելի է առանձնացնել ստացական հոլովի եզակի և հոգնակի ձևերը։ Շատ լեզուներում բառերը առանձնանում են նաև իրենց «հոլովներով» (շարահյուսական դերը որպես ենթակա, խնդիր և այլն), քերականական սեռով և այլն, մինչդեռ բայերն առանձնանում են ժամանակաձևերով, կերպով (ասպեկտ) և այլ ենթատեսակներով։ Նույն բառարմատն ունեցող բառի տարբեր բառաձևեր կարող են պատկանել տարբեր խոսքի մասերի՝ հանգեցնելով մեծաքանակ պիտակավորումների։ Օրինակ՝ NN-ը եզակի թվով հասարակ գոյականների համար, NNS-ը հոգնակի թվով հասարակ գոյականների համար, NP-ն եզակի թվով հատուկ գոյականների համար (տե՛ս Բրաունյան կորպուսում կիրառվող խոսքիմասային պիտակավորումները)։ Պիտակավորման մյուս համակարգերն օգտագործում են ավելի փոքր թվով պիտակավորումներ և անտեսում են մանր տարբերությունները կամ դրանք ձևակերպում են որպես խոսքի մասից որոշ չափով անկախ առանձնահատկություններ ։
Համակարգչի միջոցով խոսքիմասային պիտակավորմանը բնորոշ է անգլերենի 50-150 առանձին խոսքի մասերի տարանջատումը։ «Koine Green»-ի (DeRose 1990 թվական) պիտակավորման համար ստոկաստիկ/պատահական մեթոդով աշխատանքում կիրառվել է ավելիքան 1000 խոսքի մաս և պարզվել, որ այդ լեզվում կան նույնքան երկիմաստ բառեր, որքան անգլերենում են։ Ձևաբանաշարահյուսական նույնացուցիչը ձևաբանորեն հարուստ լեզուների դեպքում սովորաբար արտահայտվում է՝ օգտագործելով շատ կարճ մոնեմոնիկա, ինչպիսիք են «Ncmsan»-ը՝ Կատեգորիա = Գոյական, Տեսակ = հասարակ, Սեռ = արական, Թիվ = եզակի, Հոլով = հայցական, Շնչավոր = ոչ։
Ամերիկյան անգլերենով խոսքիմասյին պիտակավորման ամենահայտնի «պիտակավորումների խումբը» հավանաբար «Penn» պիտակների խումբն է, ինչը մշակվել է «Penn Treebank» նախագծի շրջանակներում։ Այն մեծասամբ նման է ավելի վաղ Բրաունյան կորպուսի և «LOB» կորպուսի պիտակավորումների խմբերին, չնայած շատ ավելի փոքր են։ Եվրոպայում «The Eagles Guidelines»-ի պիտակավորման խմբերը լայնորեն կիրառվում են և ներառում են տարբեր լեզուներով պիտակավորումներ։
Խոսքիմասային պիտակավորման աշխատանքները կատարվել են տարբեր լեզուներով, և կիրառվող խոսքիմասային պիտակավորումների խումբը մեծապես տարբերվում է գործածվող լեզվով։ Պիտակավորումները սովորաբար այնպես են ձևավորված, որպեսզի ներառեն ձևաբանական տարանջատումներ. թեպետ դա հանգեցնում է անհամապատասխանությունների, ինչպիսիք են անգլերենում հոլովի նշումը դերանունների համար, ոչ թե գոյականների, և նաև միջլեզվային շատ ավելի մեծ տարբերությունների։ Մասշտաբային փոփոխությունների ենթարկված լեզուների համար, ինչպիսիք են հունարենն ու լատիներենը, պիտակավորումների խմբերն ավելի մեծ կարող են լինել, բառերի պիտակավորումը կցական լեզուներում, ինչպիսիք են ինուիտյան լեզուները, վիրտուալ տիրույթում անհնար է։ Մյուս ծայրահեղ դեպքերի համար Պետրովը և այլք առաջարկել են «համընդհանուր» պիտակավորման խումբ՝ 12 կարգերից բաղկացած (Օրինակ, գոյականների, բայերի, կետադրական ոչ մի ենթատեսակ, բացակայում է նաև «to»-ի տարանջատումը՝ որպես ինֆինիտիվի նշիչ կամ նախդիր, («համընդհանուր» զուգադիպություն) և այլն)։ Հարցը, թե մեծաքանակ պիտակավորումների փոքրաքանակ խումբն է նախընտրելի, թե ավելի ճշգրիտ պիտակավորումների մեծաքանակ խումբը, ուղղակիորեն կախված է նպատակից։ Փոքրաքանակ պիտակավորման խմբի դեպքում ավտոմատացված պիտակավորումն ավելի դյուրին է։
Բրաունյան կորպուս
Խոսքիմասային պիտակավորմանն առնչվող ուսումնասիրությունները սերտորեն կապված են կորպուսային լեզվաբանության հետ։ Համակարգչային վերլուծությամբ անգլերենի առաջին ու գլխավոր կորպուսը Բրաունյան կորպուսն էր, որը մշակվել էր 1960-ականներին Բրաունի համալսարանում Հենրի Կուչերայի ու Նելսոն Ֆրենսիսի կողմից։ Այն բաղկացած է անգլիական արձակում հանդիպող մոտ 1.000.000 բառից՝ պատահական սկզբունքով ընտրված հրատարակությունների 500 նմուշից։ Յուրաքանչյուր նմուշ ներառում է 2000 կամ ավել բառ (առաջին նախադասության վերջում պարունակելով 2000 բառ, որպեսզի կորպուսում ներառվեն միայն ավարտուն նախադասությունները)։
Բրաունյան կորպուսը տարիներ շարունակ ջանասիրաբար «պիտակավորված» էր խոսքիմասային նշիչներով։ Առաջին փորձը կատարվեց «Greene»-ի ու «Rubin»-ի ծրագրով, որը պարունակում էր հսկայական ձեռագործ ցուցակ, թե որ կարգերը կարող են միասին հանդես գալ։ Օրինակ, հոդն ու գոյականը կարող են միասին գործածվել, իսկ հոդն ու բայը (վիճարկելի) չեն կարող։ Ծրագիրը 70%-ով ճիշտ էր գործում։ Դրա արդյունքները բազմիցս վերանայվել են և ձեռքով ստուգվել, իսկ ավելի ուշ օգտվողները կարող էին վրիպակներն ուղարկել շտկելու նպատակով, ուստի 70-ականների վերջին պիտակավորումը գրեթե անսխալ էր (թույլ տալով որոշակի վրիպակներ, որոնց դեպքում նույնիսկ մարդիկ կարող էին սխավել)։
Այս կորպուսը կիրառվել է բառագործածության հաճախականության և խոսքիմասային բազմաթիվ ուսումնասիրություններում և դրդել է շատ այլ լեզուներով նմանատիպ «պիտակավորված» կորպուսների զարգացմանը։ Այդ ուսումնասիրությունների արդյունքում ստացված վիճակագրությունը հիմք են հանդիսացել հետագայում ստեղծված խոսքիմասային պիտակավորման համակարգերի մեծ մասի համար, ինչպիսիք են «CLAWS»-ը (լեզվաբանություն) և «VOLSUNGA»-ն։ Այնուամենայնիվ, այս անգամ (2005 թվական) այն փոխարինվել է ավելի մեծ կորպուսներով, ինչպիսիք են Բրիտանական ազգային կորպուսը՝ 100 միլիոն բառածավալով, չնայած որ ավելի մեծ կորպուսները հազվադեպ են այդքան մանրակրկիտ հավաքագրվում։
Որոշ ժամանակ խոսքիմասային պիտակավորումը համարվում էր բնական լեզվի մշակման բաժանելի մաս, քանի որ կան որոշակի դեպքեր, երբ ճիշտ ընտրված խոսքի մասը հնարավոր չէ որոշել առանց հասկանալու համատեքստի իմաստաբանությունը կամ նույնիսկ գործաբանությունը։ Սա բավականին բազմաշերտ է մասնավորապես այն պատճառով, որ ավելի բարձր մակարդակների վերլուծությունը շատ ավելի դժվար է, երբ յուրաքանչյուր բառի համար խոսքիմասային մի քանի հնարավորություն պետք է հաշվի առնել։
Մարկովյան թաքնված մոդելների կիրառում
1980-ականների կեսին Եվրոպայում հետազոտողները սկսեցին կիրառել Մարկովյան թաքնված մոդելները (ՄԹՄ) խոսքի մասերը տարանջատելու համար, երբ աշխատում էին բրիտանական անգլերենով Լանքասթեր-Օսլո-Բերգեն կորպուսը պիտակավորելու համար։ Մոդելները ներառում են օրինակների հաշվարկը (օրինակ Բրաունյան կորպուսից) և որոշակի հավանական դասակարգումների աղյուսակի կազմում։ Օրինակ ՝ եթե հանդիպել եք «the» հոդը, դեպքերի 40%-ում հոդին հաջորդում է գոյականը, 40%-ի դեպքում՝ ածականը և 20%-ի պարագայում՝ թվականը։ Դա իմանալով՝ ծրագիրը որոշում է, որ «can»-ը «the can»-ում ավելի հավանական է, որ գոյական լինի, քան բայ կամ մոդալ բալ։ Նույն մեթոդը կիրառելիս, իհարկե, կարելի է օգուտ քաղել հետևյալ բառերի վերաբերյալ տեղեկությունից։
Ժամանակակից ՄԹՄ-ները տիրապետում են ոչ միայն երկանդամ, այլ եռանդամ կամ նույնիսկ ավելի մեծ թվով կազմությունների հավանականություններին։ Այսպիսով, օրինակ, եթե գոյական է հանդիպում, որին հաջորդում է բայը, ապա հաջորդ անդամը հավանական է, որ լինի նախդիր, հոդ կամ գոյական, բայց շատ ավելի քիչ հավանական է մեկ այլ բայի գործածությունը։
Երբ մի քանի երկիմաստ բառեր միասին են գործածվում, հնարավորությունները բազմապատկվում են։ Այնուամենայնիվ, հեշտ է յուրաքանչյուր համադրություն թվարկելը և յուրաքանչյուրի համար հարաբերական հավանականություն որոշելը՝ հերթով բազմապատկելով յուրաքանչյուր ընտրության հավանականությունը։ Դրանից հետո ընտրվում է ամենաբարձր հավանականությամբ համադրությունը։ Եվրոպական խումբը մշակեց «CLAWS»-ը՝ պիտակավորման ծրագիր, որը հենց դա իրականցրեց 93-95% ճշգրտությամբ։
«CLAWS»-ը առաջինն էր ՄԹՄ-ի վրա հիմնված խոսքիմասային պիտակավորման ոլորտում, սակայն այն բազմաշերտ էր, քանի որ թվարկում էր բոլոր հնարավորությունները։ Այն երբեմն ստիպված էր դիմել պահուստային մեթոդների, երբ տարբերակները շատ էին (Բրաունյան Կորպուսում կա մի դեպք ՝ 17 երկիմաստ բառերով, և կան նաև բառեր, ինչպիսին «still»-ն է, որոնք կարող են պարունակել 7 տարբեր խոսքի մասեր (DeRose 1990 թվական, էջ 82))։
ՄԹՄ-ների հիմքում ընկած են ստոկաստիկ/պատահական պիտակավորիչները և կիրառվում են տարաբնույթ ալգորիթմներում, որոնցից ամենատարածվածներից է երկկողմանի եզրակացության ալգորիթմը ։
Դինամիկ ծրագրավորման մեթոդներ
1987 թվականին Սթիվեն Դերոզը և Քեն Չըրչը ինքնուրույն մշակեցին դինամիկ ծրագրավորման ալգորիթմներ նույն խնդիրը շատ ավելի կարճ ժամանակում լուծելու համար։ Նրանց մեթոդները նման էին Վիթըրբիի ալգորիթմին, որը որոշ ժամանակ հայտնի էր այլ ոլորտներում։ ԴեՐոզը օգտագործում էր երկկազմ բառերի աղյուսակ, մինչդեռ Չըրչը` եռակազմ բառերի աղյուսակ և եռակազմ բառերի նշանակությունը թվարկող մեթոդ։ Այդ եռակազմ բառերը հազվադեպ էին հանդիպում կամ բացակայում էին Բրաուն Կորպուսում (եռակազմ բառերի հավանականությունների իրական չափը կպահանջեր շատ ավելի մեծ կորպուս)։ Երկու մեթոդներն էլ հասել են ավելի քան 95% ճշգրտության։ ԴեՐոզի 1990 թվականի ատենախոսութունը Բրաունի համալսարանում վերաբերում էր նաև վրիպակներիի հատուկ տեսակների, հավանականությունների և դրանց առնչվող այլ տվյալների վերլուծությանը։ ԴեՐոզը թարգմանեց իր աշխատանքը հունարեն լեզվով, որով աշխատանքը նույնքան արդյունավետ էր։
Չվերահսկվող պիտակավորիչներ
Արդեն իսկ քննարկված մեթոդները ենթադրում են աշխատել նախապես գոյություն ունեցող կորպուսից պիտակավորման հավանականությունները ուսումնասիրելու համար։ Այնուամենայնիվ, հնարավոր է նաև «bootstrap»-ի գործարկում `օգտագործելով «չվերահսկվող» պիտակը։ Չվերահսկվող պիտակավորման տեխնիկան իրենց ուսուցման տվյալների համար օգտագործում է չպիտակավորված կորպուս և ներգրավման միջոցով առաջացնում է պիտակների խումբ։ Այսինքն՝ նրանք բառագործածության մեջ դիտարկում են օրինաչափություններ և բխեցնում խոսքիմասային կարգեր։ Օրինակ, վիճակագրությունը ցույց է տալիս, որ «the»-ն, «a»-ն և«an»-ը հանդիպում են նմանատիպ համատեքստերում, մինչդեռ «eat»-ը հանդիպում է շատ տարբեր համատեքստում։ Բավարար կրկնության դեպքում առաջանում են բառերի նմանության դասեր, որոնք զգալիորեն նման են նրանց, որոնք լեզվաբանները կակնկալեին, իսկ տարբերությունները երբեմն ենթադրում են նոր, արժեքավոր գաղափարներ։
Այս երկու կարգերը կարելի է բաժանել կանոնային հիմքով, ստոկաստիկ/պատահական և նյարդային մոտեցումների։
Այլ պիտակավորիչներ ու մեթոդներ
Խոսքիմասային պիտակավորման խնդրի պատճառով նաև մեքենայական ուսուցման բազմաթիվ մեթոդներ են կիրառվել։ Փորձարկվել են այնպիսի մեթոդներ, ինչպիսիք են «SVM»-ը, «maximum entropy classifier»-ը, «perceptron»-ը, և «nearest-neighbor»-ը, դրանց մեծ մասը կարող է հասնել 95% -ից բարձր ճշգրտության։
2014 թվականին մի ամսագիր զեկուցեց, որ խոսքիմասային պիտակավորման համար կառուցվածքի կանոնակարգման մեթոդի կիրառմամբ հասել են 97.36% ճշգրտության ստանդարտ ելակետային տվյալների բազայի հիման վրա ։
Խնդիրներ
Չնայած հիմնական կարգերի վերաբերյալ համաձայնությանը, մի քանի ծայրահեղ դեպքեր դժվարացնում են գտնել պիտակավորումների մեկ «ճիշտ» խումբ նույնիսկ որոշակի լեզվով, ինչպիսին է անգլերենը։ Օրինակ ՝ դժվար է ասել ՝ «fire»-ը ածական է, թե գոյական տվյալ դեպքում.՝
«the big green fire truck»:
Երկրորդ կարևոր օրինակը կիրառման/նշման տարբերակումն է, ինչպես հետևյալ օրինակում, որտեղ «blue»-ն կարող էր փոխարինվել ցանկացած խոսքիմասային պիտակավորումով (Բրաունյան կորպուսի պիտակների խումբը նման դեպքերում կցում է «-NC» վերջածանցը).
«the word "blue" has 4 letters»:
Կան նաև բազմաթիվ դեպքեր, երբ խոսքիմասային պիտակավորման կարգերը և «բառերը» չեն քարտեզագրում միմյանց, օրինակ.
«as far as David's  Gonna don't vice versa first-cut cannot pre- and post-secondary look (a word) up»:
Վերջին օրինակում «look»-ը և «up»-ը որպես մեկ ամբողջական բայական միավոր են գործածվել՝ չնայած նրանց միջև այլ բառերի տեղայնացման հնարավորությանը։ Պիտակների որոշ խմբեր (օրինակ ՝ «Penn»-ը) գծանշված բառերը, կրճատումները և ստացական հոլովները առանձնացված են ըստ իրենց հատկանիշների՝ այդպիսով խուսափելով որոշ, բայց տվյալ դեպքում բոլոր նմանատիպ խնդիրներից։
Պիտակների բազմաթիվ խմբեր «be», «have» և «do» բառերը համարում են կարգեր (ինչպես Բրաունյան կորպուսում), մինչդեռ մի քանիսը դրանք համարում են պարզապես բայեր (օրինակ ՝ «LOB Corpus»-ը և «Penn Treebank»- ը)։ Քանի որ հենց այդ բառերն ավելի շատ ձևեր ունեն, քան անգլերեն այլ բայեր, որոնք հանդիպում են քերականական տարբեր համատեքստերում,  դրանք պարզապես «բայեր» համարելը նշանակում է, որ խոսքիմասային պիտակավորման պիտակավորիչը շատ ավելի քիչ տեղեկատվություն ունի շարունակելու համար։ Օրինակ, ՄԹՄ-ի վրա հիմնված պիտակավորիչը միայն կհասկանար ընդհանուր հավանականությունները, թե ինչպես են «բայերը» հանդիպում այլ խոսքի մասերի մոտ, ոչ թե կուսումնասիրեր տարբեր բայերի  իրար մոտ համընկնելու հավանականությունները «do», «have», «be» և այլ բայերի համար։ Այս անգլերեն բառերը բավականին տարբեր բաշխվածություն ունեն. Չի կարելի պարզապես այլ բայեր փոխարինել այս բայերով։ Առանձնացված պիտակների օգնությամբ ՄԹՄ-ն հաճախ կարող է կանխատեսել ճիշտ,մանրամասնորեն ընտրված պիտակը, այլ ոչ թե ցանկացած պահի հավասարապես առնչվել որևէ «բայի»։
Ոմանք պնդում են, որ այս առանձնահատկությունը վիճելի է, քանի որ ծրագիրը միայն ստուգում է ուղղագրությունը.՝ «this 'verb' is a 'do' because of the spelling»: Այնուամենայնիվ, սա ձախողվում է սխալ ուղղագրության պատճառով, չնայած որ դրանք ՄԹՄ-ի օգնությամբ հաճախ կարող են ճշգրիտ կերպով պիտակավորվել։
Հետագա ընթերցանություն
Կատեգորիա:Լեզվաբաններ ըստ ուսումնասիրության ոլորտի Կատեգորիա:Լեզվաբանության բաժիններ Կատեգորիա:Լեզվաբանություն
Կարմինա Բուրանա (Օրֆ)
Կանտանտի առաջին կատարումը կայացել է 1937 թվականի հունիսի 8-ին՝ Բերտիլ Վետցելսբերգերի դիրիժորությամբ։ «Կարմինա Բուրանան» երաժշտական եռապատկեր «Trionfi»-ի մաս է կազմում, որի մյուս երկու մասերն են «Catulli Carmina» և «Trionfo di Afrodite» կանտանտները ։
Պրեմիերա
Պատմական տեսանկյունից Կարմինա Բուրանան, հավանաբար, Նացիստական Գերմանիայում ստեղծված և հրապարակավ առաջինը կատարված ամենահայտնի ստեղծագործությունն է։ Այն առաջին անգամ բեմ է բարձրացել 1937 թվականի հունիսի 8-ին՝ Բերտիլ Վետցելսբերգերի դիրիժորությամբ։ Նացիստական քննադատներից ոմանք այս ստեղծագործությունն անվանեցին դեգեներատիվ։ Այս տերմինը շրջանառության մեջ դրվեց հենց Երրորդ Ռայխի կամ նույն Նացիստական Գերմանիայի ժամանակներում, որով բնութագրում էին մոդեռնիստական արվեստը։ Այդ բառի տակ հասկացվում էր ոչ գերմանականը, հատկապես կոմունիստական կամ հրեական արվեստը, որն արգելվում էր Գերմանիայում, իսկ այդ արվեստի կրողների հանդեպ կիրառվում էին սանկցիաներ՝ արգելելով նրանց դասավանդել, ցուցահանդեսներ անցկացնել և հրապարակավ ելույթներ ունենալ։ Իսկ քննադատների մի խումբ էլ՝ նացիստական Գերմանիայի պետական և քաղաքական գործիչ Յոզեֆ Գեբելսի գլխավորությամբ, այն համարեցին «գերմանական երաժշտության վառ օրինակ»։
Վոկալ
Վոկալային մասը կատարում են․
Գրականություն
Կատեգորիա:Կանտատներ Կատեգորիա:Կառլ Օրֆի ստեղծագործություններ Կատեգորիա:1937 բեմադրվածներ
Աստերոիդների ցանկ (160901-161000)
Աստերոիդների ցանկ (160801-160900) * Աստերոիդների ցանկ * Աստերոիդների ցանկ (161001-161100)
|}
Վանեսա Կիրբի
Վանեսա Կիրբի (Vanessa Nuala Kirby, ), անգլիացի դերասանուհի։
Կենսագրություն
Վանեսա Կիրբին ծնվել է Լոնդոնում։ Մայրը՝ «Country Living» ամսագրի խմբագիր է, հայրը՝ վիրաբույժ ուռուցքաբան։ Վանեսան ավարտել է Լեդի Էլիանորա Հոլսի դպրոցը, Էքզետերիի համալսարանը և Լոնդանի երաժշտության և դրամատիկական մշակույթի ակադեմիան ։ Խաղացել է «Octagon Theatre», «Ռոյալ Կորտ», «National Theatre» թատրոնների ներկայացումներում։ Ֆիլմերում սկսել է նկարահանվել 2010 թվականից։ Առավել հայտնի է դարձել «Ժամ», «Մեծ հույսեր» և «Թագ» հեռուստասերիալներում կատարած դերերի շնորհիվ   ։
Ծանոթագրություններ
Կատեգորիա:Բրիտանացի դերասանուհիներ Կատեգորիա:21-րդ դարի անգլիացի դերասանուհիներ Կատեգորիա:21-րդ դարի բրիտանացի դերասանուհիներ Կատեգորիա:Բրիտանացի կինոդերասանուհիներ Կատեգորիա:Թատրոնի դերասանուհիներ
Ուբուրդա
Ուբուրդա, երկրամաս (երկիր) Հնագույն Հայաստանում` Ուրարտուում։ Տեղադրությունը` անորոշ։ Հիշատակվում է ուրարտական սեպագիր արձանագրություններում ։
Ծանոթագրություններ
Կատեգորիա:Վանի թագավորության երկրամասեր
Կախման կետեր
Կախման կետեր, հայերենի կետադրական բացահայտության նշաններից մեկն է, բաղկացած երեք կետից՝ ... ։
Կախման կետերը գործածվում են այնպիսի նախադասության մեջ, որը լրիվ չի արտահայտում խոսողի ասելիքը, և նա ուզում է հատկապես նշել չդրսևորված հույզ, զգացմունք։ Կախման կետեր կարող են դրվել նախադասության վերջում, մեջտեղում, սկզբում՝ պայմանավորված նրանով, թե չարտահայտված հույզը նախադասության հատկապես որ մասի հետ է կապվում։
Օրինակ. Եվ այսքան հրաշք տեսնելուց հետո Ինձ համար դարձյալ հրաշքը վերին Տաք հողի միջով բոբիկ քայլելու Այն վաղնջական երանությունն է… (Վ.Դավթյան)
Գրականություն
Կատեգորիա:Հայերենի կետադրություն
Մանուկների ձայնը (Ռուսաստան, եթերաշրջան 4)
Մանկուկների ձայնը հեռուսատշոուի չորրորդ եթերաշրջանը։ Առաջին եթերը տեղի ունեցավ 2017-ի փետրվարի 17-ին՝ «Առաջին ալիք-ով։ Դմիտրի Նագիևը վերադարձավ որպես շոուի հաղորդավար:Դիմա Բիլանը վերադարձավ է որպես մարզիչ։ Ելիզավետա Կաչուրակը հայտարարվեց մրցաշրջանի հաղթող՝ նշելով Դիմա Բիլանի երկրորդ հաղթանակը որպես մարզիչ։
Քաստինգ
Հայտերի ընդունումը հայտարարվել է 2016 թվականի մայիսի սկզբին, երրորդ սեզոնի ավարտից գրեթե անմիջապես հետո։ Կաստինգները տեղի են ունեցել սեպտեմբերին։ Արդյունքում սեպտեմբերի 19-ին հայտարարվեց կույր լսումներ անցած 67 մասնակիցների ցուցակը:Կույր լսումների նկարահանումներն անցկացվել են փետրվարի 3-ից 5-ը։Լսումներին  մասնակցել են նրանք, ովքեր անցել են այն անցյալ տարի, սակայն չեն հասցրել հանդես գալ, քանի որ թիմերն արդեն հավաքագրվել էին։
Թիմեր
Հաղթող
Երկրորդ տեղ
Երրորդ տեղ
Դուրս է մնացել եզրափակիչց
Դուրս է մնացել փյել-օֆֆից
Դուրս է մնաացել մենամարտ փուլից
Ուրիշ աշխարհ։ Վերածնունդ
«Ուրիշ աշխարհ։ Վերածնունդ» կամ «Անդրաշխարհ։ Վերածնունդ» (Underworld: Awakening), ֆենտեզի և թրիլեր ժանրերի ֆիլմ Մանս Մորլինդի և Բյորն Սթեյնի կողմից նկարահանված 3D ֆորմատով։ Ֆիլմն իրենից սցենարով ներկայացնում է «Ուրիշ աշխարհ. Էվոլյուցիա» ֆիլմի անմիջական շարունակությունը։ 12 տարի անց Սելինն արթնանում է երկարատև կոմայից հետո և իմանում է, որ ինքը որտեղից որտեղ հարազատ աղջիկ ունի՝ Եվա անունով՝ վամպիրի և լիկանի հիբրիդ։ Սելինին հարկավոր է խանգարել ԲիոՔոմին, որպեսզի վերջիններս իր ազգի վերացմանը սպառնացող մարդագայլերի նոր հզոր կլոններ չստեղծեն։
Սյուժե
Ֆիլմի իրադարձությունները տեղի են ունենում Ալեքսանդր Կորվինուսի մահից վեց ամիս անց։ Մարդկային հասարակությունը հայտարարելով ռազմական իրադրություն սկսել է ոչնչացնել բոլոր վամպիրներին։ Սելինն ու Մայքլը որոշում են փախչել երկրից, բայց նրանց չի հաջողվում հասնել նավին, քանի որ նրանց հետապնդող մարտիկները կրակ են բացում Մայքլի վրա և վերջինս ընկնում է ջուրը։ Սելինը նետվում է ջուրը, որպեսզի օգնի իր սիրելիին, բայց ռազմիկները շշմեցնող ական են նետում ջրի մեջ և արդյունքում կարողանում են գերի վերցնել վամպիր Սելինին և հիբրիդ Մայքլին։ Իսկ վամպիրներին այլևս ոչինչ չի մնում, քան թաքնվել գետնի տակ և սպասել մի հարմար պահի, որպեսզի կրկին ոտքի կանգնեն և վերականգեն իրենց օրենքները։
Վամպիրների վերացման գործընթացը շարունակվեց տասներկու տարի, որին մասնակցեցին բոլոր մարդկային կառավարությունները։ Նրանց հաշվարկներով վամպիրների 95%-ը վերացել են, իսկ լիկաններ ընդհանրապես չկան։ Սելինը, որին հետազոտողները տվել էին "Սուբյեկտ1" անվանումը, արթնանում է կրեագեն քնից ի շնորհիվ "Սուբյեկտ 2"-ի։ Սելինը հաշվեհարդար է տեսնում իր ազատության վրա բռնացողներից և փախչում է Անտիգեն բժշկական ընկերությունից։ Վամպիր հերոսուհին որոշում է փրկել իր սիրելիին, որը նրա ենթադրությամբ հենց "Սուբյեկտ 2-ն" է, իսկ ընկերության աշխատակիցների խոսքերից նա հասկացավ, որ "Սուբյեկտ 2-ը" փախել է։ Սելինը տեսիլ է տեսնում և կարծում է, որ դա կապված է իր սիրեցյալ Մայքլ Կորվինի հետ։ Նա շտապում է վերջինիս օգնության և դուրս է գալիս մի լքված շենքի։ Շենքում նա ծանոթանում է վամպիր Դևիդ հետ, որը քաջ գիտեր, թե ով է կանգնած իր առաջ։ Սելինը համաձայնվում է համագործակցել Դևիդի հետ և նրանք միասին գնում են Սելինի տեսիլում տեսած վայրը, որտեղ տասնմեկ-տասներկու տարեկան աղջնակի վրա հարձակվել էին երկու լիկանները։ Լիկաններին աղջկանից մի կողմ վանելուց հետո նրանք վիրավոր աղջկան տանում են Դևիդ հոր թաքստողը, որտեղ պատսպարվում էին կենդանի մնացած վամպիրները։ Վամպիրների բժշկուհին աղջնակին առաջարկում է խմել իր արյունից, որպեսզի վերջինս շուտ ապաքինվի։ Աղջիկը Սելինի համաձայնությամբ խմում է այն և միանգամից ապաքինվում է։ Պարզվում է, որ աղջիկն իրականում "Սուբյեկտ 2-ն" է, իսկ իրական անունը Եվա է։ Նա նույնպես հիբրիդ է և Սելինի ու Մայքլի դուստրն է։ Եվային Անտիգենում ուզում էին սպանել, որպեսզի նրա վրա փորձեր կատարեին։ Աղջնակին ոչինչ չէր մնում, քան ազատել իր մորը և փախուստի դիմել։
Իմանալով թե ովքեր են Սելինը և Եվան, Դևիդի հայրը՝ Թոմասը բարկացավ և Սելինին մեղադրեց վամպիրներին մահվան դատապարտելու մեջ։ Սելինը պատրաստվում էր իր դստեր հետ հեռանալ թաքստոցից, բայց չհասցրեց ժամանակին այդ անել, քանի որ լիկանների մի ամբողջ խումբ հարձակվեցին վամպիրների վրա։ Սկսվեց մի ահեղ պայքար, որի արդյունքում զոհվեցին բազմաթիվ վամպիրներ, այդ թվում և Դևիդը։ Մինչ Սելինը պայքարում էր իր հասակին երկու անգամ գերազանցող, կատաղի լիկանի հետ, Թոմասը Եվային հանձնեց լիկնաններին, որպեսզի վերջիններս հանգիստ թողնեն վամպիրներին։ Դրանից հետո լիկանները հեռացան, իսկ Սելինն իմանալով իր աղջկա ճակատագրի մասին սաստիկ բարկացավ, ասելով որ լիկանները սաստիկ ուժ են ձեռք բերել և նրանց դեմ պետք է պայքարել և ոչ թե թաքնվել։ Սելինն իր մեջ ունենալով Ալեքսանդր Կորվինուսի արյունը կարողացավ վերականգնել Դևիդի կյանքը, որից հետո նա լքեց թաքստոցը և զբաղվեց իր դստեր որոնումներով։
Անտիգենի տնօրեն դոկտոր Ջեքոբ Լեյնը իրականում ոչ թե հակաթույն էր փորձում ստեղծել իր լաբարատորիաներում, այլ փորձում էր իր հետազոտությունների արդյունքում էլ ավելի ուժեղացնել լիկաններին, որոնց պարագլուխն իր որդին էր՝ Քվինտը։ Արդյունքում նա կարողացել էր դեղամիջոց ստեղծել մարդագայլերին հզոր ֆիզիկական ուժ պարգևելու և արծաթի հասցրած վերքերն արագորեն վերականգնելու համար։ Բայց վերջնական արդյունքների հասնելու համար Ջեքոբին պետք էր Եվան, դրա համար նա իր որդուն մյուս լիկանների հետ ուղարկում է վամպիրների որջը։ Դավիդը վամպիրներին հրամայում է զինվել, իսկ նրա հայրը՝ թաքնվել։ Արդյունքում վամպիրները հակահարված են տալիս, իսկ լիկանների քանակը գնալով ավելանում է։ Սելինին բաժին է ընկնում մի զորեղ լիկան, որը սովորականից երկու անգամ բարձրահասակ էր։ Վերջում պարզվում է, որ դա Քվինտն է, որն իր գեներում պարունակում է Եվայի ԴՆԹ-ն։ Սելինը պայքարում ուշաթափվում է։ Թոմասը լիկաններին հանձնում է Եվային, որի դիմաց նրանք դատարում են վամպիրներին կոտորելուց։ Վամպիրները բավականին մարտիկներ են կորցնում։ Այդ թվում նաև մահանում է Դավիդը։ Ուշքի գալով և կատարվածը իմանալով Սելինը որոշում է փրկել Եվային, բայց նախքան վամպիրների մոտից հեռանալը Ալեքսանդր Կորվինուսի տված շնորհի միջոցով կենդանացնում է Դավիդին։
Սելինն ընդունում է դետեկտիվ Սեբաստիանի օգնությունը, որը հետազոտում էր Անտիենի գործունեությունը։ Սեբաստիանը համաձայնվում է փրկել Եվային։ Պատճառն այն էր, որ նա ժամանակին ամուսնացած էր եղել բուժքույրի հետ, որին վամպիրի էին վերածել։ Նրանք անվնաս ապրում էին իրենց համար, երբ որոշեցին բնաջնջել բոլոր վամպիրներին և լիկաններին։ Սեբաստիանի կինը ինքն անձամբ դուրս եկավ արևի լույսի տակ՝ այդպիսով չթողնելով, որ մարդիկ իրեն սպանեն։
Սելինը Անտիգենի վերելակով վեր է բարձրանում և բոլոր հարկերի վրա արծաթով լի ռումբեր է դնում և պայթեցնում է բոլոր հարկերը։ Այսպիսով նա կարողանում է բազմաթիվ լիկանների շարքից դուրս բերել, որոնք վերելակի դիմաց տարբեր հարկերում սպասում էին Սելինի դուրս գալուն։ Սելինը հարկերից մեկում հայտնաբերում է Մայքլին, որը սառեցված էր «Սուբյեկտ 0» անվան տակ, բայց նրան օգնել չի հասցնում։ Պատճառն այն էր, էր Եվային լիկանները դնում են ֆուրգոնի մեջ և տանում են, որպեսզի աղջկա կյանքին վերջ տան և լիկանների համար գերհզորացման համար նոր դեղեր պատրաստեն։ Սեբաստիանը մենակով չի կարողանում պայքարել նրանց դեմ և Սելինի օգնությանն է դիմում։ Իսկ Սելինի վրա ճանապարհին հարձակվում է Քվանտը։
Պատգարակի վրա ամրացված Եվան ուշքի գալիս և իրեն ազատում կապանքներից։ Դրանից հետո աղջիկը սկսում է պայքարել Լեյնի հետ, որն իր մեջ ուժեղացման դեղամիջոց էր ներարկել։ Օգնության է շտապում նաև Դևիդը, բայց Եվան անձամբ է կարողանում հաշվեհարդար տեսնել Լեյնի հետ։ Իսկ Սելինը պայքարում է Քվանտի հետ, որի վերքերը վայրկենապես ապաքինվում են։ Սելինը դիմում է հնարամտությանը և Քվանտի որովայնայի վրա խորը բացվածք տալով ռումբ է դնում նրա մեջ։ Քվանտի վերքը միանգամից ապաքինվում է և վերջինս չի կարողանում իր միջի ռումբը հանել և պայթում է։
Եվային մոտ գալով, Սելինը միանգամից գնում է Մայքլի սենյակը, բայց վերջինս այտեղ չէր։ Եվան սկսում է տեսնել իր հոր աչքերով և ասում է, որ վերջինս տանիքի վրա։ Բոլորը բարձրանում են տանիք, սակայն Մայքլ այնտեղ չէր։ Ֆիլմի վերջին դրվագում Սելինը խոսք է տալիս գտնել Մայքլին և աշխարհը լիկանների և մարդկանց ձեռքից կրկին վերադարձնել վամպիրներին։
Երաժշտություն
Ֆիլմի սաունդթրեքը թվային տարբերակով թողարկվել է 2012 թվականի հունվարի 17-ին Lakeshore Records ընկերության կողմից։ Ալբոմի երգերից շատերը Դենի Լոհերի կողմից ստեղծված ռեմիքսներ են։ Այդ երգերը հիմնականում ներկայացնում են Evanescence, Linkin Park, The Cure, Lacuna Coil խմբերը։
Արտաքին հղումներ
Կատեգորիա:Անգլերեն ֆիլմեր Կատեգորիա:2012 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ուրիշ աշխարհ Կատեգորիա:Ֆիլմեր վամպիրների մասին Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Վանկուվերում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների ֆենտեզի ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ամերիկյան սարսափ թրիլեր ֆիլմեր Կատեգորիա:Ֆիլմեր մարդագայլերի մասին Կատեգորիա:Ամերիկյան սարսափ ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Լեն Ուայզմանի ֆիլմեր
Խուրջին
Խուրջին, երկու կից բաժիններից բաղկացած պարկ։ Լինում է մեծ (գրաստի վրա բարձելու) և փոքր (ուսապարկ)։ Գործվում է բրդյա կամ բամբակյա գունավոր թելերից, կապերտի հյուսվածքով, զարդարվում երկրաչափական, ոճավորված բուսական (կենաց ծառ, ծաղիկներ, տերևներ և այլն) և այլ նախշերով։ Բաժիններից յուրաքանչյուրի բերանը փակում են կաշվե, մետաղե կամ պարանից օղերի մեջ անցկացրած կապիչով։ Խուրջինն օգտագործել են Հայաստանի համարյա բոլոր շրջաններում (հատկապես՝ լեռնային)։ Այժմ գործածվում է հազվադեպ։
Պատկերասրահ
Կատեգորիա:Ուսապարկեր
Ստորակետ
Ստորակետ, կետադրական նշաններից մեկը։
Հայերենում ստորակետ դրվում է՝
Մարխ (Բրայսգաու)
Մարխ (Բրայսգաու)  (March (Breisgau)), կոմունա Գերմանիայի Բադեն-Վյուրթեմբերգ երկրամասում։ Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 8754 մարդ (ըստ 2010 թվականի դեկտեմբերի 31-ի) ։ Տարածքը կազմում է 17,78 կմ²։ Պաշտոնական կոդ՝ 08 3 15 132։ Քաղաքը բաժանված է 4 քաղաքային համայնքների։
Արտաքին հղումներ
Կատեգորիա:Գերմանիայի քաղաքներ
Սան Ջովաննի Սուերջու
Սան Ջովաննի Սուերջու (San Giovanni Suergiu), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում ։
Բնակչությունը կազմում է 6116 մարդ, բնակչության խտությունը կազմում է 86,59 մարդ/կմ²։ Զբաղեցնում է 70,63 կմ² մակերես տարածք։ Փոստային ինդեքսն է՝ 9010։ Հեռախոսային կոդը՝ 0781։
Բնակավայրի հովանավորը համարվում է սուրբ Հովհաննես Մկրտիչը։ Տոնը ամեն տարի նշվում է հունիսի 24-ին։
Մանևիչի
Մանևիչի (Маневичі), քաղաքատիպ ավան Ուկրաինայի Վոլինի մարզի Մանևիչի շրջանում։ Հիմնադրվել է 1892 թվականին։
Չճշտված տվյալներով Մանևիչի քաղաքատիպ ավանում բնակվում էր 10 489 մարդ։ Բնակավայրը զբաղեցնում է 4,8 կմ²։
Արտաքին հղումներ
Կատեգորիա:Ուկրաինայի Վոլինի մարզի Մանևիչի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1892 թվականին հիմնադրված բնակավայրեր
Տարասովսկի գյուղական խորհուրդ (Գրեբյոնկովսկի շրջան)
Տարասովսկի գյուղական խորհուրդ  (Тарасівська сільська рада), Ուկրաինայի Պոլտավայի մարզի Գրեբենկովսկի շրջանում ։
2001 թվականի տվյալներով Տարասովսկի գյուղական խորհրդում բնակվում էր 1001 մարդ։ Բնակավայրը զբաղեցնում է 43,18 կմ² տարածք։ Բնակչության խտությունը կազմում էր 23,18 մարդ/կմ²։ Խորհրդում կա 1 բնակավայր։
Արտաքին հղումներ
Կատեգորիա:Ուկրաինայի բնակավայրեր
Ժողովածու (1138)
Ժողավածու (1138), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1138 թվի տակ։ Ձեռագիրը գրվել է 1347 թվականին Դավիթ և Մկրտիչ դպիր գրիչի կողմից, Սիսում։ Ստացողը եղել է Մխիթար աբղյն։ Գրված է թղթի վրա, որը ունի 25X17 չափս։ Ձեռագիրը կազմված է 421 թերթից։ Գրված է երկսյուն, բոլորգրով։ Պահպանակը ունի 4 էջ, գրված է՝ մագաղաթի վրա՝ բոլորագիր երկաթգրով։ Կազմը` կաշվեպատ տախտակ դրոշմազարդ, աստառը՝ զարդահույս մետաքս։ Հիշատակարաններ՝ 101ա, 183ա, 228բ, 417ա ։
Դյոմշչինո
Դյոմշչինո (Дёмщино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 199 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Ռիչարդ Չարլզ Ռոջերս
Ռիչարդ Չարլզ Ռոջերս ), ամերիկացի կոմպոզիտոր։ Նրա տևական փառքն սկսվել է այն ժամանակ, երբ նա Օսկար Համերսթայն Երկրորդի հետ սկսել է գրել բրոդվեյան բլոքբքստեր մյուզիքլներ։ Դրանցից են «Օկլահոմա», «Կարուսել», «Խաղաղ օվկիանոսի հարավային ափ», «Թագավորը և ես», հեռուստատեսային մյուզիքլ, «Մոխրոտիկը» և «Երաժշտության ձայնը» ստեղծագործությունները։
Ռոջերսն առաջին մարդն էր, ով արժանացել է չորս ամենակարևոր պարգևներին. Էմմի մրցանակաբաշխություն, Գրեմմի մրցանակաբաշխություն, և Օսկար մրցանակաբաշխություն և Թոնի ։ Նա նաև ստացել է Պուլիցերյան մրցանակ։
Կյանք
Ռոջերսը ծնվել է Նյու Յորք քաղաքում։ Ռոջերսը բժիշկ Ուիլյամ Ռոջերսի և նրա կնոջ` Մարիի ժառանգն է, որոնք Գերմանիայում ապրող հրեաներ էին։ Ընտանիքը շատ էր սիրում երաժշտություն և օպերաներ։ 15 տարեկանում Ռոջերսն ընտրել է երաժշտությունը որպես իր մասնագիտություն։ Նա այցելել է Կոլումբիայի համալսարան և երաժշտություն է գրել դպրոցի Ուսումնական ներկայացման համար։ Ռոջերսը, Լորենզ Հարթը և Օսկար Համերսթայն Երրորդն այցելել են Կոլումբիայի համալսարան։ Կոլումբիայում Ռոջերսը միացել է Փի Լամբդա Ֆի խմբին։ 1921 թվականին փոխել է իր ուսումնական հաստատությունը` սկսելով սովորել Երաժշտության արվեստի ինստիտուտում ։ Ռոջերսը ազդվել է այնպիսի կոմպոզիտորներից, ինչպիսիք են Վիկտոր Հերբերթը և Ժեռոմ Քերնը։ Կյանքի ավելի ուշ շրջանում Ռոջերսը հիմնել է կրթաթոշակներ և այլ պարգևներ «Ամերիկյան թատերական թևեր», «Դրամատիկ արվեստի ամերիկյան ակադեմիա» և «Ջիլիարդ երաժշտական դպրոցի» ուսանողների համար։
Լորենզ Հարթ
1919 թվականին Ռոջերսը հանդիպում է Լորենզ Հարթին։ Նրանք երկուսով գրել են 26 մյուզիքլ և այնպիսի երգեր, ինչպիսիք են  "I'll Take Manhattan", "My funny Valentine" և "Bewitched, Bothered, and Bewildered": Նրանց առաջին մասնագիտական աշխատանքը 1920 թվականին էր` «Խեղճ փոքրիկ Րիցը» վերնագրով։ 1925 թվականին նրանք ճանաչվում են «Մանհեթեն» երգով։ Զուգերգը օգտագործվել է Լոնդոնում և Բրոդվեյում մի քանի հայտնի ներկայացումների մեջ։ 1930-ական թվականների Մեծ Ճգնաժամի պատճառով նրանք տեղափոխվում են Հոլիվուդ։ 1935 թվականին նրանք վերադառնում են Բրոդվեյ։ Նրանք ամենահայտնի ներկայացումների համար գրել են գրեթե չընդատվող լարային երաժշտություններ։ Նրանց համագործակցությունն ավարտվել է 1943 թվականին Հարթի մահով։
Օսկար Համերսթայն Երկրորդ
1942 թվականին Ռոջերսն սկսում է աշխատել Օսկար Համերսթայն Երկրորդի հետ։ Նրանք ամերիկյան երաժշտական թատերական պատմության մեջ ունենում են ամենահաջողված համագործակցությունը։ Նրանց առաջին մյուզիքլը Օկլահոմ հիթն էր։ Զույգը շարունակում է ստեղծել ևս չորս հայտնի մյուզիքլներ։ Դրանք են «Կարուսել (1945)», «Խաղաղ օվկիանոսի հարավային ափ», «Թագավորը և ես (1951)» և «Երաժշտության ձայնը (1959)» ստեղծագործությունները։ Այս բոլոր չորսն էլ ստեղծվել են հայտնի ֆիլմերի համար։ Ռոջերսը և Համերսթայնը մյուզիքլից ստացել են 35 Թոնի մրցանակ, 15 Օսկար, երկու Պուլիցերյան մրցանակ, երկու Գրեմմի մրցանակ և երկու Էմմի մրցանակ։ Ռոջերսը, Համերսթայնը և Ջոշուա Լոգանը ստացել են Դրամայի Պուլիցերյան մրցանակ են ստացել «Խաղաղ օվկիանոսի հարավային ափը» մյուզիքլի համար ։ Ռոջերսը և Համերսթայնը նաև 1944 թվականին հատուկ Պուլիցերյան մրցանակ են ստացել «Օկլահոմայի» համար։ 1960 թվականին Համերսթայնը մահից հետո Ռոջերսը երաժշտություն և բառեր է գրել իր առաջին նոր բրոդվեյան ծրագրի համար։ Ռոջերսը շարունակել է աշխատելու բանաստեղծներ Ստեֆան Սանդեիմի և Շելդոն Հերնիկի հետ։
Ծանոթագրություններ
Կատեգորիա:Ամերիկացի կոմպոզիտորներ Կատեգորիա:Պուլիտցերյան մրցանակակիրներ Կատեգորիա:«Էմմի» մրցանակի դափնեկիրներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի աթեիստներ Կատեգորիա:«Թոնի» մրցանակի դափնեկիրներ Կատեգորիա:Կոլումբիայի համալսարանի շրջանավարտներ Կատեգորիա:Օսկարակիրներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Ամերիկացի երաժիշտներ Կատեգորիա:Ամերիկացի կինոպրոդյուսերներ Կատեգորիա:Ամերիկացի դրամատուրգներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Քաղցկեղից մահացածներ Կատեգորիա:Սրտամկանի ինֆարկտից մահացածներ
Արմավենի Ջումեյրա
Արմավենի Ջումեյրա  (نخلة الجميرة), արհեստական կղզի, որը գտնվում է Արաբական Միացյալ Էմիրությունների Դուբայ քաղաքի ափին։ Կղզին ստեղծվել է «Nakheel» ընկերության կողմից։
Նկարագրություն
Կղզու կառուցման աշխատանքները սկսվել են 2001 թվականի հունիսին։ 2006 թվականին կղզին ստեղծվել է և հանձնվել կառուցապատման։
Արմավենի Ջումեյրան այն երեք Արմավենիների կղզիներից է, որոնք ընդարձակում են Դուբայի ափերը շուրջ 520 կիլոմետրով ։
Արտաքին հղումներ
Կատեգորիա:Արհեստական կղզիներ Կատեգորիա:ԱՄԷ-ի աշխարհագրություն
Յուժնի (Բելորեչենսկի շրջան)
Յուժնի (Южный), գյուղ Ռուսաստանի Դաշնության Կրասնոդարի երկրամասի Բելորեչենսկի շրջանի կազմում։
Բնակչությունը 2002 թվականին գրանցված տվյալներով կազմում էր 3278 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Կրասնոդարի երկրամասի Բելորեչենսկի շրջանի բնակավայրեր
Մալախովո (ավան, Վելիկոբուրլուկիի շրջան)
Մալախովո (Малахове), ավան Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1901 թվականին։
2001 թվականի տվյալներով Մալախովո ավանում բնակվում էր 184 մարդ։ Բնակավայրը զբաղեցնում է 0,435 կմ² տարածք։ Բնակչության խտությունը կազմում էր 422,99 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վելիկոբուրլուկիի շրջանի բնակավայրեր Կատեգորիա:Ուկրաինայի ավաններ Կատեգորիա:1901 թվականին հիմնադրված բնակավայրեր
Վասիլի Շերիշև
Վասիլի Շերիշև, խորհրդային բեմանկարիչ։
Կենսագրություն
1928 թվականին ավարտել է Մոսկվայի Բարձրագույն գեղարվեստատեխնիկական սեմինարիան, այնուհետև մինչև 1937 թվականը եղել է Լենինականի Ա․ Մռավյանի անվան թատրոնի գլխավոր բեմանկարիչը ։
Ծանոթագրություններ
Կատեգորիա:Թատերական նկարիչներ Կատեգորիա:Խորհրդային թատերական նկարիչներ Կատեգորիա:Ռուս թատերական նկարիչներ Կատեգորիա:1902 ծնունդներ Կատեգորիա:1940 մահեր
Հովհաննես Տետեյան
Հովհաննես Կարապետի Տետեյան, հայազգի հրատարակիչ, մշակութային գործիչ։
Կենսագրություն
Հովհաննես Տետեյանը ծնվել է 1795 թվականի հունիսի 28-ին՝ Զմյուռնիայում ։ Զբաղվել է Անատոլիայից Եվրոպա գյուղատնտեսական ապրանքների արտահանությամբ։ 1867 թվականին Փարիզում կայացած բուսատեսակների համաշխարհային ցուցահանդեսում ներկայացրած 54 տեսակ մրգերի և պտուղների, ինչպես նաև վարդայուղի համար արժանացել է Մեծ ոսկյա մեդալի և այլ պարգևների։ 1853 թվականին որդու՝ Տիգրան-Հարությունի, ինչպես նաև հանգանակությամբ ձեռք բերված միջոցներով և եղբայրների աջակցությամբ հիմնադրել է տպարան «Տպարան Տետեյան եղբարց» դրոշմատիպով, որը գործել է շուրջ 40 տարի։ Տպարանը մեծ դեր է կատարել արևմտահայ նոր ինքնուրույն և թարգմանական գրականության ավանդույթների ստեղծման ու զարգացման գործում։ Այստեղ են տպագրվել «Արփի արարատյան», «Ծաղիկ» հանդեսները, ավելի քան 208 հատոր ինքնուրույն և թարգմանական գրականություն, դասագրքեր, ձեռնարկներ, Ս. Տեր-Գասպարյանի, Գ. Չիլինկիրյանի, Մ. Մամուրյանի, Գ. Մսերյանի, Մ. Նուպարյանի, Մ. Միրզայանի և այլոց, ինչպես նաև Տետեյանների բազմաթիվ թարգմանություններ անգլերենից և ֆրանսերենից, այդ գրքերից շատերն առաջին հայերեն թարգմանություններ են և մեծ դեր են կատարել հայ մշակույթի պատմության մեջ։
Նրա աշխատասիրությամբ է հրատարակվել «Օսմանյան պատմություն» աշխատությունը։ Նրանց տպարանում է լույս տեսել նաև հայատառ թուրքերեն Նարեկը։ 1859 թվականին՝ Արամ-Կարապետ Տետեյանի, Տիգրան-Հարություն Տետեյանի, Տ. Սավալանյանի, Գ. Կոստանդյանի, Ս. Վանանդեցու և այլոց նախաձեռնությամբ հիմնադրվել է կրթական-մշակութային «Հաշտենից ընկերություն»-ը, 1860 թվականին՝ նրա օրգան «Միություն» («Հանդես Հաշտենից»-ը), որն իր առջև նպատակ էր դրել հսկել ազգային վարժարանների գործունեությանը, օգնել որբ ու անտեր երեխաների ուսումնառությանը, ծավալել կրթալուսավորական գործունեություն։ 1861 թվականի նոյեմբերին Կալկաթայից վերադարձի ճանապարհին Միքայել Նալբանդյանը կանգ է առել Զմյուռնիայում, հանդիպումներ ունեցել զմյուռնահայ մտավորականության հետ, այցելել Տետեյանների տպարան, ծանոթացել «Հաշտենից ընկերության» գործունեության ու նրա ղեկավարների հետ, ներկա եղել Զմյուռնիայի «Վասպուրական» թատրոնում բեմադրված ներկայացմանը։ Հովհաննես Տետեյանը մահացել է 1878 թվականի փետրվարի 1-ին՝ Զմյուռնիայում։
Արտաքին հղումներ
Կատեգորիա:Հրատարակիչներ ըստ ազգության Կատեգորիա:Հայ հրատարակիչներ Կատեգորիա:Հայ մշակութային գործիչներ
Դինգոլֆինգ-Լանդաու (շրջան)
Դինգոլֆինգ Լանդաու  (Landkreis Dingolfing-Landau), շրջան Գերմանիայում։ Շրջկենտրոնն է Դինգոլֆինգ քաղաքը։ Զբաղեցնում է 877,8 կմ2։ Բնակչությունը՝ 92 123 մարդ։ Բնակչության խտությունը՝ 105 մարդ/կմ2։
Շրջանի պաշտոնական կոդը՝ 09 2 79։ Շրջանում 15 համայնք կա ։
Ծանոթագրություններ
Կատեգորիա:Բավարիայի շրջաններ
Ջոզեֆին Լենգֆորդ
Ջոզեֆին Լենգֆորդ (Josephine Langford, ), ավստրալիացի դերասանուհի, որը մեծ ճանաչում է ստացել «Հետո» ֆիլմում Թեսա Յանգ դերից հետո։
Գործունեություն
2013 թվականին Ջոզեֆինը «Sex Ed» կարճամետրաժ ֆիլմում խաղացել է ուսանողուհու դեր, 2014 թվականին կարճամետրաժ «Gypsy Blood» սարսափ ֆիլմում կատարել է Ռենե Արմսթրոնգի դերը։ 2017 թվականին մասնակցել է «Զարկերակ» սաի-ֆաի դրամայի նկարահանումներին։
Դերասանուհու համար շրջադարձային է դարձել «Վախեցիր քո ցանկություններից» ամերիկյան սարսափ ֆիլմի Դարսի Չապմանի դերը։ Ֆիլմում նրա խաղընկերը Ջոյ Լին Քինգն էր։ 2017 թվականին Ջոզեֆինին կարելի էր տեսնել «Գայլերի փոս» սերիալում։
2018 թվականի հուլիսին «Deadline» հրատարակությունը հայտարարել է, որ Ջոզեֆին Լենգֆորդը կկատարի գլխավոր դեր «Հետո» ֆիլմում, որը Աննա Թոդդի համանուն վեպի էկրանավորումն է։ Ջոզեֆինը դրա վերաբերյալ ասել է հետևյալը. «Ես շատ հուզված եմ, քանի որ կազմում եմ «Հետո»-ի մի մասը և հնարավորություն ունեմ մարմնավորելու Թեսային» ։
Ֆիլմի աշխատանքներն ավարտվել են 2018 թվականի օգոստոսի 25-ին։ Միացյալ Նահանգներում ֆիլմի պրեմիերան կայացել է 2019 թվականի ապրիլի 12-ին, Ռուսաստանում՝ ապրիլի 18-ին ։
Ծանոթագրություններ
Կատեգորիա:Ավստրալիացի դերասանուհիներ Կատեգորիա:Ավստրալիացի կինոդերասանուհիներ
Ռիալմա
Ռիալմա (Rialma), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 13 000 մարդ՝ 2006 թվականի տվյալներով։ Գրավում է 268,958 կմ2 տարածք։ Բնակչության խտությունը՝ 41,5 մարդ/կմ²։
Պատմություն
Քաղաքը հիմնադրվել է 1953 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Քայլ ձիով
«Քայլ ձիով», հայ-ղազախական արկածային կատակերգություն, որի պրեմիերան տեղի է ունեցել 2013 թվականին։
Սյուժե
Ալմաթիի կենտրոնական թանգարանի սրահներից մեկում ընթանում է շախմատի միջազգային մրցաշար։ Եզրափակչում հաղթողի կոչումը խաղարկում են հայ և հնդիկ շախմատիստները։ Հաղթում է հայը։ Միևնույն ժամանակ թանգարանում պլանավորվում է հանդուգն կողոպուտ։ Գործը հանձնարարված է բարձրակարգ ավազակի, որը քողարկվում է մատուցողի հագուստով, իսկ գողոնը թաքցնում շոկոլադե շախմատի ձիու մեջ։ Այդ ամենից անտեղյակ հայ շախմատիստը կատարում է ևս մեկ հաղթական «քայլ ձիով»՝ նա կուլ է տալիս Լենկթեմուրի գողացված ռուբինը և ուղևորվում Հայաստան։
Այլ տեղեկություններ
Ֆիլմը նվիրվում է Մարկ Սաղաթելյանի լուսավոր հիշատակին։
Բոգդանկա (գյուղ, Շոստկայի շրջան)
Բոգդանկա (Богданка), գյուղ Ուկրաինայի Սումիի մարզի Շոստկայի շրջանում։
2001 թվականի տվյալներով Բոգդանկա գյուղում բնակվում էր 234 մարդ։
Արտաքին հղումներ
Կատեգորիա:Ուկրաինայի Սումիի մարզի Շոստկայի շրջանի բնակավայրեր Կատեգորիա:Ուկրաինայի գյուղեր
Տոպոլևսկի գյուղական խորհուրդ (Գրեբյոնկովսկի շրջան)
Տոպոլևսկի գյուղական խորհուրդ  (Тополівська сільська рада), Ուկրաինայի Պոլտավայի մարզի Գրեբենկովսկի շրջանում ։
Արտաքին հղումներ
Կատեգորիա:Ուկրաինայի բնակավայրեր
Ժողովածու (507)
Ժողովածու (507), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 507 թվի տակ։ Ձեռագիրը գրվել է 1625 թվականին Զաքարիա արքեպիսկոպոս գրիչի կողմից, Երևանում։ Ձեռագիրը կազմված է 324 թերթից։ Գրված է երկսյուն, բոլորգրով։ Տող՝ 25: Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 322ա, հետագայի 324ա (1633 թ․), 324բ (1651,1776 թթ․), կազմի 324բ (1680 թ․․) :
Ծանոթագրություններ
Կատեգորիա:Մատենադարանի ձեռագրեր
Դյոմսկի
Դյոմսկի (Дёмский, Дим), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 1056 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիժբուլյակսկի շրջանի բնակավայրեր
Քրեական իրավունք
Քրեական իրավունքը իրավունքի հնագույն դասական ճյուղերից է. այն կարգավորում է հասարակական հարաբերություններ, որոնք ուղղված են հանցավոր ոտնձգություններից անձի նրա իրավունքների և ազատությունների հասարակության և պետության շահերի պաշտպանությունը։ Քրեական իրավունք հասկացությունը ընկալվում է երեք իմաստով՝
Այլ ճյուղերից այն տարբերվում է իր կարգավորող հասարակական հարաբերությունների շրջանակով և դրանց կարգավորման մեթոդով։ Քրեական իրավունքը՝ որպես իրավունքի միասնական համակարգի ինքնուրույն ճյուղ, իրավական այնպիսի նորմերի ամբողջություն է, որոնք սահմանում են թե հանրորեն վտանգավոր որ արարքներն են հանցագործություն և ինչպիսի պատիժներ ու քրեաիրավական ներգործության այլ միջոցներ են կիրառվում հանցանք կատարած անձանց նկատմամբ, սահմանում են քրեական պատասխանատվության հիմքը, ինչպես նաև քրեական պատասխանատվությունից ու պատժիչ ազատելու կարգն ու պայմանները։
Անվան ծագումնաբանություն
Աշխարհի լեզուների մեծամասնությունում իրավական ոլորտի անվանումը, որը կանոնակարգում է հանցագործությունների կատարման հետ կապված հարաբերությունները, առաջացել է «հանցագործություն» (օրինակ՝ անգլալեզու երկրներում՝ criminal law, crime բառից) կամ «պատիժ» (Գերմանիայում՝ Strafrecht, Strafe բառից, Բուլղարիայում՝ наказателно право) բառերից։
Նիկոլայ Տագանցևը այդ մասին գրել է․ «Հանցագործությունը որպես իրավական հարաբերություն իր մեջ է պարունակում երկու առանձին բան՝ հանցագործի վերաբերմունքն օրենքով պաշտպանված իրավական հետաքրքրություններին և հանցագործությունն ու կառավարության վերաբերմունքը հանցագործին, որն առաջանում է իր կատարած հանցագործությամբ։ Դրա համար էլ քրեական օրենքը կարող է երկու ձև կառուցվել։ Առաջին դեպքում առաջին պլան է դրվում հանցագործությունը, որի հանդեպ պատիժը հանդիսանում է քիչ թե շատ անխուսափելի հետևանք։ Երկրորդ դեպքում առաջ է քաշվում կառավարության պատժիչ գործունեությունը, և հանցագործությունը դիտարկվում է միայն որպես այդ գործունեության հիմք։ Այստեղից էլ գիտության երկակի անվանումը...» ։
Քրեական իրավունքը հին աշխարհում
Հին աշխարհում քրեական իրավունքի հիմնական աղբյուրներն էին Համմուրապիի օրենսգիրքը, 12 աղյուսակների օրենքը ու Մանուի օրենքները։ Հին աշխարհի քրեական իրավունքի բնութագրվում է մի շարք հատկանիշներով․
Միջնադարյան քրեական իրավունք
Իրավունքի հիմնական աղբյուրը բարբարոսական պրավդաներն էին։ Տարբերակիչ գծերն էին․
Քրեական իրավունքը նոր ժամանակներում
Բնութագրական հատկանիշները․
Քրեական իրավունքը նորագույն ժամանակներում
Բնութագրական գծեր․
Կարգավորման առարկա
Իրավունքի ճյուղի կարգավորման առարկա ասելով հասկանում ենք այն հասարակական հարաբերությունների ամբողջությունը, որոնք կարգավորվում են իրավունքի տվյալ ճյուղի նորմերով։ Տարածված տեսակետի համաձայն՝ քրեական իրավունքի կարգավորման առարկա են համարվում հետևյալ ձևի հասարակական հարաբերությունները․
Կա նաև այլ տեսակետ, ըստ որի՝ քրեական իրավունքը չունի կարգավորման սեփական առարկա, քանի որ նրա կարգավորման առարկան իրավունքի այլ ճյուղերի հասարակական հարաբերություններ են, իսկ քրեական իրավունքը պարզապես քրեական պատասխանատվություն ու պատիժ է սահմանում դրանց խախտման համար, սահմանում դրանց պահպանության մեխանիզմը։ Այս տեսակետի կողմնակիցներից են Կ․ Բինդինգը, Օլեգ Լեյստը, Պիանտկովսկին, Սմիրնովը ։ Այս տեսակետի հակառակորդդները՝ Տագանցև, Դուրմանով, մատնանշում են քրեաիրավական այնպիսի հարաբերությունուններ, որոնք իրավունքի այլ ճյուղում չեն հանդիպում․ դրանց թվին են դասվում, օրինակ, անձի դեմ ուղղված մի շարք հանցագործություններ ։ Պահպանիչ իրավահարաբերությունների ծագման ու դրանց սուբյեկտների հարցը քրեական իրավունքի տեսության մեջ վիճելի է։ Դրա վերաբերյալ կան մի քանի տեսակետներ ։
Որոշ գիտնականներ, այդ թվում նաև մասամբ Անատոլի Նաումովը, առաջարկում են կարգավորիչ ու պահպանիչ հարաբերություններին միացնել նաև խափանիչ իրավահարաբերությունները, որոնք ծագում են քրեական օրենքի հիման վրա ու մարդկանց համար պարտականություն ստեղծում՝ ձեռնպահ մնալ հանցանք կատարելուց՝ պատասխանատվության ենթարկվելու սպառնալիքով։ Այս հայեցակարգը քննադատվում է՝ ելնելով նրանից, որ չի համապատասխանում վերացական իրավահարաբերության դասական սխեմային, որի դեպքում օրենքն կոնկրետ անձին պաշտպանում է անորոշ թվով անձանց ոտնձգություններից, չունի նաև կարգավորման ինքնուրույն մեթոդ ։
Կարգավորման մեթոդ
Ինչպես իրավունքի ցանկացած ճյուղ, այնպես էլ քրեական իրավունքը իրավունքի համակարգում առանձնանում է իր կարգավորման մեթոդով։
Գենադի Վասիլյեվիչ Նազարենկոն առանձնացնում է նաև հասարակական պաշտպանության մեթոդը, որը կիրառվում է անչափահասների, հոգեկան հիվանդների նկատմամբ և բացառում է վերջիններիս քրեական պատասխանատվությունը ։ Չնայած այսպիսի անձանց նկատմամբ կիրառվում են հարկադրանքի այնպիսի միջոցնե, ինչպիսիք են բժշկական բնույթի հարկադրանքի միջոցները, սովորաբար սրանք դասվում են քրեաիրավական արգելող նորմերի թվին։ Վերջին ժամանակներում քրեական իրավունքում խոսվում է նաև պատժիչ նորմերի, պատժիչ արդարադատության մասին, որի նպատակը հանցագործին պատժելն է ու հասարակական կոնֆլիկտը հարթելը՝ խախտված հասարակական հարաբերությունները վերականգնելով ։
Խնդիրներ և գործառույթներ
Քրեական իրավունքի հիմնական խնդիրը հասարակությունը հանցավոր ոտնձգություններից պաշտպանելն է։ Այս հարցի տարբեր ձևակերպումները իրարից տարբերվում են մանրուքներով։ Նյու Յորքի նահանգի քրեական օրենսգիրքը սահմանում է նաև հետևյալ խնդիրները․ «բացառել այն պահվածքը, որը վնաս է պատճառում անհատական կամ հասարակական շահերին», «ապահովել հասարակական անվտանգությունը, հանցանք կատարած անձանց վերականգնումը»։ Սակայն հիմնական բովանդակությունը բոլոր դեպքերում նույնն է։ Իր խնդիրները լուծելիս քրեական իրավունքը կատարում է հետևյալ գործառույթները․
Այս գործառույթներից որևէ մեկին առավելություն տալու հարցը շատ վիճելի է։ Կարելի է եզրակացություն անել, որ դրանք բոլորն էլ կարևոր են համարվում ։